Medzinárodné letisko Domodedovo

Medzinárodné letisko Michaila Lomonosova Domodedovo (; IATA: DME, ICAO: UUDD) je druhé najrušnejšie civilné letisko v Rusku. Nachádza sa  južne od centra Moskvy. Ide o jedno z troch hlavných letísk Moskvy spolu s letiskom Šeremetievo a Vnukovo. Domodedovo je druhým najväčším letiskom v Rusku, pokiaľ ide o osobnú a nákladnú dopravu; v roku 2015 letisko odbavilo 30 504 515 cestujúcich.

História 
Oficiálne otvorenie letiska Domodedovo sa uskutočnilo v máji 1965. Druhé dráhy, paralelné s existujúcou, boli uvedené do prevádzky 18 mesiacov po otvorení letiska. Koncom roku 1975 bola otvorená linka do Alma-Aty, na ktorej lietalo sovietske nadzvukové dopravné lietadlo Tupolev Tu-144S. V roku 1996 bolo letisko sprivatizované (nájomná zmluva na dobu 75 rokov) a od toho času začal jeho rýchly rozvoj.

Charakter letiska 
Letisko Domodedovo má jednu terminálovú budovu. Je rozdelená do dvoch častí – pre medzinárodné a pre vnútroštátne lety. V súčasnosti je vo výstavbe nový terminál. Moderne vybavená riadiaca veža navádza lety na dve (pôvodne tri) vzletové a pristávacie dráhy.

Z letiska vedie železničná trať na stanicu Pavaletsky do centra Moskvy. Cesta vlakom trvá 40 minút. Vlaky jazdia každých 30 – 60 minút v oboch smeroch.

Dopravu z letiska do Moskvy zabezpečujú tiež kyvadlové autobusy, ktoré jazdia každých 15 minút.

V roku 2009 prešlo letiskom 18 676 000 cestujúcich a 182 705 ton nákladu.

Mimoriadne nehody a havárie 
 1. júla 2002 sa nad Nemeckom zrazilo lietadlo spoločnosti Bashkirian Airlines (let 2937) v smere Moskva-Domodedovo – Barcelona s letom 611 spoločnosti DHL.

 V auguste 2004 dvaja samovražední atentátnici (Čečeni) porušili vážne bezpečnostné opatrenia a spôsobili výbuch dvoch lietadiel (let 1303 Air Volga + let 1047 S7 Airlines) a tým aj smrť 90 cestujúcich. Odvtedy investovala spoločnosť East Line Group vyše 20 miliónov USD na kúpu moderného bezpečnostného vybavenia na svoje letiská.

 22. marca 2010 havarovalo lietadlo Tu-204 od spoločnosti Aviastar-TU na linke Hurghada – Moskva-Domodedovo v lese pri pokuse o pristátie. Nedošlo k žiadnemu úmrtiu, ale štyria členovia posádky boli vážne zranení.

 24. januára 2011 krátko po pol tretej SEČ otriasol silný výbuch príletovou halou letiska. Viac ako 35 ľudí zahynulo a 136 ľudí bolo zranených. Médiá priniesli správu, že výbuch bol dielom samovražedného atentátnika. S najväčšou pravdepodobnosťou išlo o teroristický útok. Medzi zranenými boli aj slovenská herečka Zuzana Fialová a slovenský herec Ľuboš Kostelný. Viac informácii v článku Teroristický útok na letisku Domodedovo.

Aerolínie a destinácie

Pravidelné linky

Externé odkazy 
 Letisko Moskva-Domodedovo (fotky)

Zdroj 
 

Domodedovo
Doprava v Moskovskej oblasti